Gairebé tots els adolescents fan servir la tecnologia, però això no vol dir que en facin un ús excessiu. Tot i així, hem de destacar que, segons les dades de l'última enquesta ESTUDES-2021, del Pla Nacional de Drogues, l'ús compulsiu d'Internet en els adolescents de 14 a 18 anys ha augmentat i se situa en el 23,5%, i la prevalença és més alta entre les noies (28,8%) que entre els nois (18,4%), i en edats més precoces.